คลังจ่อเลื่อนขายบอนด์ไทยเข้มแข็งรอบใหม่
คลัง เตรียมเสนอครม. เลื่อนขายพันธบัตรออมทรัพย์ไทยเข้มแข็งรอบใหม่เป็น 17 พ.ค.
19 เม.ย. 2553

คลัง เตรียมเสนอครม. เลื่อนขายพันธบัตรออมทรัพย์ไทยเข้มแข็งรอบใหม่เป็น 17 พ.ค.
นายจักรกฤศฏิ์ พาราพันธกุล ผู้อำนวยการ สำนักงานบริหารหนี้สาธารณะ หรือ สบน.  เปิดเผยความคืบหน้าการกำหนดเปิดขายพันธบัตรออมทรัพย์ไทยเข้มแข็งในรอบที่ 2 วงเงิน 100,000 ล้านบาท  ว่า หลังกระทรวงการคลังได้เลื่อนกำหนดออกขายพันธบัตรออมทรัพย์ไทยแข้มแข็งงวดใหม่วงเงิน 1 แสนล้านบาท อายุ 6 ปีมาแล้วหลายครั้ง  จากเดิมที่จะออกขายในช่วงปลายเดือนมีนาคม และเลื่อนเป็นเมษายน 2553  ล่าสุดจะมีการเลื่อนการขายอีกครั้ง เป็นวันที่ 17 พฤษภาคมนี้  เนื่องจากสถานการณ์การชุมนุมภายในประเทศไม่เอื้ออำนวยต่อการเดินทางไปจองซื้อของประชาชน  อย่างไรก็ตาม ยืนยันว่า ในส่วนเงื่อนไขการเปิดขายยังไม่เปลี่ยนแปลง โดยเน้นส่งเสริมการออมของผู้สูงอายุ ให้สามารถจองซื้อก่อน ส่วนอัตราดอกเบี้ยจะเป็นแบบขั้นบันไดแต่ในขณะนี้ ยังไม่ได้มีการกำหนดอัตราดอกเบี้ยที่ชัดเจน ซึ่งการกำหนดอัตราดอกเบี้ยจะมีการเตรียมนำเสนอที่ประชุมคณะรัฐมนตรีในวันพรุ่งนี้(20 เษายน) เพื่อพิจารณาก่อนมีการอนุมัติ